經數: 二○三五

經名: 佛祖統紀卷第二十六

頁數: 二六一

上              欄

觀佛三昧之正訣. 唯明宗得意者能行之.

至若稱唱嘉號瞻禮尊容讀誦大乘持

奉淨戒. 皆淨業之正因正觀之助行. 而但修

十善行1也仁慈者亦可以成回向莊嚴之

績. 然則若定若散若智若愚. 無一機之或

遺. 雖登臺之有金銀. 入品之有上下. 至於

趣無生而階不退. 則一槪云耳. 悠悠末代.

憑願行而升安養. 自廬山而來. 傳往生

者□三百人. 意遐方外域不及知者. 奚若

河沙之多. 是知此方學佛道者. 機疏障重未

聞有成. 而獨於念佛之法. 無2問僧俗. 皆

足以取一生之證. 信矣哉. 撰淨土立敎志.

法師慧遠. 姓賈氏雁門樓煩人. 幼而好學. 年

十三隨舅令狐氏遊學許洛. 博綜六經尤

善莊老. 宿儒先進莫不服其深致. 二十一

欲渡江從學范寧. 適石虎暴死南路梗塞.

有志不遂. 時沙門釋道安. 建刹於太行常

山. 一面盡敬以爲眞吾師也. 初聞安師講

般若經. 豁然開悟. 歎曰九流異議皆糠秕耳

(秕音比穀不成)遂與母弟慧持投簪受業. 精思諷誦

以夜繼晝. 因心直道場. 沙門曇翼(此自是北人. 非廬)

(山入社者)每給燈燭之費. 安師聞之曰. 道士誠知

人. 師神明英越志與理冥. 至二十四大善

講貫. 有客聞說實相義. 往復問難彌增疑

昧. 師爲引莊子之說以相比類. 惑者釋然.

安師因許令不廢外典. 常臨衆歎曰. 使道

流東國者其在遠乎. 後隨安師南遊襄陽.

値秦將□丕爲寇. 乃分張徒屬各隨所往.

耆德臨岐皆蒙誨益. 唯師不聞一言. 卽□

中              欄

請曰. 獨無訓○懼非人類. 安師曰. 如汝者

復何所慮. 師乃與弟子數十人. 南適[&FFFF]#州

居上明寺. 念舊與同門慧永約結屋於羅

色. 太元六年(晉孝武帝)至尋陽. 見盧山閒曠可

以息心. 乃立精舍. 以去水猶遠擧杖□地

曰. 若此可居當作朽壤抽泉. 言畢淸流涌

出. 尋陽亢旱. 師詣池側讀海龍王經. 忽有

神蛇從池而出. 須臾大雨. 歲竟有秋. 因名

龍泉精舍. 永師先居廬山西林. 欲邀同止.

而師學侶浸衆. 永乃謂刺史桓伊曰. 遠公方

當弘道. 而貧道所棲隘不可處. 時師夢山

神告曰. 此山足可棲神. 願母他往. 其夕大

雨雷震. 詰旦林麓廣闢素沙布地. □3□文

梓充布地上. 不知所自至. 伊大敬感乃爲

建刹. 名其殿曰神運. 以在永師舍東故

號東林. 時太元十一年也. 此工儀形九疊峻

聳天絶. 而所居盡林壑之美. 背負□峰旁

帶瀑布. 淸流4環階白雲生棟(廬山記. 匡裕先生. 殷周之際受)

(道於仙人. 卽岩成館. 人稱神仙之廬. 因名廬山. 尋陽記. 山高三千三百六十丈. 周二百

五十里. 其山九疊川亦九)

(派. 郡國志. 疊障九層包藏仙跡)別營禪室最居靜深. 凡在瞻

履神淸氣 肅. 師聞天竺佛影是佛昔化毒龍

瑞跡. 欣感於懷. 後因耶舍律士□述光相.

乃背山臨流營築龕室. 言采圖寫望如煙

霧. 復製五銘刻於石. 江州太守孟懷玉. 別

駕王喬之. 常侍張野. 晉安太守殷隱. 黃門毛

修之. 主簿殷蔚. 參軍王穆夜. 孝廉范悅之. 隱

士宗九等. 咸賦銘贊(見廬山集)先是尋陽陶侃刺

廣州. 漁人見海中有神光. 網之得金像文

殊. 誌云阿育王所造. 後商人於海東獲一

下              欄

圓光. 持以就像若彌縫然. 侃以送武昌寒

溪主僧僧珍. 常往夏口夜夢. 寺火而此像室

獨有神護. 馳還寺果焚像室果存. 及侃移

督江州. 迎像將還至舟而溺. [&FFFF]#楚爲之謠

曰. 陶惟劍雄像以神標. 雲翔泥宿○何遙

遙. 可以誠至難以力招. 及寺成師至江

上虔禱之. 像忽色出. 遂迎至神運殿. 造重

閣以奉之. 因製文殊瑞像讚. 嘗謂諸敎三

昧其名甚衆. 功高易進念佛爲先. 旣而謹律

息心之士. 絶塵淸信之賓. 不期而至者. 慧永

(同師安公先居西林)慧持(遠師同母弟)道生曇順(□羅什門弟)僧叡曇□

道昺曇詵道敬(□遠師門人)伴馱耶舍(此云5覺明□賓國人)佛馱

跋陀羅(此云覺賢迦維衛國人)名儒劉程之(號遺民)張野周續

之張詮宗九雷次宗等. 結社念佛. 世號十八

賢. 復率衆至百二十三人. 同修淨土之業. 造

西方三聖像建齋立誓. 令劉遺民著發願

文. 而王喬之等. 復爲念佛三昧詩以見志.

師神貌嚴肅. 瞻仰者則心戰. 沙門有持如

意致獻者. 不敢陳白. 竊留座隅而去. 法師

慧義. 强正少可. 謂師弟子慧寶曰. 諸君膚

淺. 故於遠公望風推服. 嘗至山値師講法

華. 欲致難輒內悸流汗出. 謂慧寶曰. 此公

言貌誠可敬服. 殷仲堪任[&FFFF]#州. 入山展敬.

與師俱臨北[&FFFF]#松下. 共談易道終日忘倦.

仲堪歎白. 師智識深明實難庶幾. 師亦曰.

君之才辯如此流泉(後人名其處曰聰明泉)司徒王謐. 護

軍王默. □欽慕風德遙致敬禮(王謐有書往反)盧循

據江州. 入山詣師. 師少與循父遐同爲書

生. 及見循歡然道舊. 其徒諫曰. 循爲國寇.

經數: 二○三五

經名: 佛祖統紀卷第二十六

頁數: 二六二

上              欄

得不爲人疑. 師曰. 我佛法中情無取舍. 識

者自能察之. 此何足懼. 及宋武進討. 循設

1帳桑尾. 左右曰. 遠公素2王廬山. 與循交

厚. 宋武曰. 遠公世表之人何可疑也. 乃遣

使馳書遺以錢帛. 有行者來侍師善驅

蛇. 蛇爲盡去. 因號□蛇行者. 有一虎往來.

時見行跡未嘗傷人. 人號遊山虎. 師與社

衆每遊憩上方峰頂. 患去水遠. 他日有虎

□其石. 水爲之出. 因號虎□泉. 又於一峰

製涅槃疏. 因名擲筆峰. 初是大敎流行江

東. 經卷未備. 禪法無聞. 律藏多闕. 師乃令

弟子法淨法領等遠越蔥嶺. 曠歲來還皆獲

梵本. 昔安公在關中請曇摩難提出阿毘

曇心. 其人未善晉言頗多疑滯. 後僧伽提

婆至. 卽請重譯及三法度論. 於是二論乃興.

師卽製序以貽學者. 聞鳩摩羅什入關. 遣

書通好. 什答書曰. 傳繹來□粗聞風德. 經

言. 末代東方有護法菩薩. 欽哉. 仁者善弘

其道. 曇摩流支入秦. 師遣弟子曇邕請於

關中出十誦律流傳晉國. 西土諸僧咸稱

漢地有大乘開士. 每東嚮致禮獻心廬岳.

及佛馱跋陀羅至. 師卽請出禪數諸經. 於是

禪戒經典出自廬山幾至百卷. 先是此土

未有泥洹常住之說. 但言壽命長遠. 師曰.

佛是至極. 至極則無變. 無變之理豈有窮

耶. 乃著法性論十四篇. 羅什見而歎曰. 邊方

未見經. 便闇與理合. 秦主欽風以大智度

論新譯. 致書心序. 師以其文繁廣. 乃抄其

要爲二十卷. 而爲之序(羅什譯智論凡百卷)桓玄征殷

中               欄

仲堪. 要師出虎溪. 稱疾不往. 玄將入山.

左右曰. 昔殷仲堪禮敬於遠. 請公勿屈. 玄

曰. 仲堪死人耳. 及玄見師不覺屈膝. 所懷

問難不復敢發. 及語至征討師卽不答. 玄

後以震主之威勸令登仕. 師正辭以答. 玄不

能强. 旣而欲沙汰衆僧. 下敎僚屬曰. 沙

門之徒有能申述經誥禁行修整者. 始可

以宣寄大化. 其有違於此者. 悉當罷黜. 唯

廬山道德所居. 不在搜簡之列. 師因致書

廣立條暇. 玄悉從之. 初□□輔政以沙門

應敬王者. 何充奏不應禮. 及玄在姑熟.

復申□議. 師答書曰. 袈裟非朝宗之服. □

盂非廓廟之器. 塵外之容不應致敬王者.

乃著沙門不敬王者論五篇. 一明在家者

有天屬之愛奉主之禮. 二明出家以心志變

俗以達道. 豈得與世典同其禮敬. 三明

心宗不順化. 宗謂泥洹不變. 以化盡爲宅

(泥洹卽涅槃□不生不滅)不順化者. 其生可滅. 其神可冥.

冥神絶境謂之泥洹. 而不隨順於生生化

化流動無窮之境. 斯所以不事王候高尙

其事. 豈復有所禮敬者哉. 四明體極不兼

應. 謂歷代君王體極之主. 但務方內而不

可□御於方外. 故曰不兼應. 天地之道功

盡於運化. 帝王之德理極於順通. 與夫獨

絶之敎不變之宗. 優劣明矣. 若夫如來之道

則無所不應矣. 五明形盡神不滅. 謂火之

傳於薪. 猶神之傳於形. 火之傳異薪. 猶神

之傳異形. 方生方死往來無窮. 但悟徹者反

本. 惑理者逐物耳. 有頃玄纂位. 卽下書曰.

下              欄

佛法宏誕所未能了. 初推奉主之情. 故令

興敬. 今事旣在己宜盡謙光. 諸道人勿復

致禮也. 桓玄西奔. 安帝自江陵還京師. 輔

國何無忌勸師候迎. 師稱疾不行. 帝遣使

勞問. 師上書謝病. 帝復下詔慰答. 師嘗講

喪服經(當是禮記小記大記四暇等篇)雷次宗宗九等. □執卷

承旨. 次宗後著義疏. 首稱雷氏. 宗九寄書

責之曰. 昔與足下面受於釋和上. 今便稱

雷氏耶(陸德明毛詩音義云. 周續之與雷次宗. 同受詩義於遠法師. 亦此類也)釋惠要

患山中無刻漏. 乃於水上立十二葉芙蓉.

因波隨轉分定晝夜. 以爲行道之節. 謂之

蓮華漏. 僧澈善篇牘. 嘗至山南攀松而嘯.

和風遠集衆鳥悲鳴. 超然有自得之趣. 退諮

於師曰. 律禁管絃歌舞. 若一吟一3○可得

爲乎. 師曰. 苟以亂意皆爲非法. 澈唯而止.

師居山三十年. 跡不入俗. 唯以淨土克勤

於念. 初十一年澄心繫想. 三睹聖相比厚不

言. 後十九年七月晦夕. 於般若臺之東龕

方從定起. 見阿彌陀佛身滿虛空. 圓光之

中有諸化佛觀音勢至左右侍立. 又見水流

光明. 分十四支流注上下演說苦空無常

無我之音佛告之曰. 我以本願力. 故來安

慰汝. 汝後七日當生我國. 又見佛馱耶舍

慧持(義熙八年先逝)慧永(義熙十年先逝)劉遺氏(義熙六年先逝)在佛之

側前揖師曰. 師志在先何來之晩. 師語法

淨惠寶曰. 吾始居此十一年中三見佛相.

今復見之吾生淨土必矣. 又曰. 七日之期

斯爲漸矣. 卽寢疾製遺誡曰. 吾昔以知命

之年託業此山. 自審有必盡之期. 便欲絶

經數: 二○三五

經名: 佛祖統紀卷第二十六

頁數: 二六三

上              欄

跡外緣以心其志. 良由性弱於斷. 遂令同

趣相引時賢過眷. 情以類感. 不覺形與運

頹. 今年已八十三矣. 仰尋違離之誨. 俯慨

自負之心. 徒令此生虛謝. 以悼往疾之深.

今於至時. 露骸松林之下. 卽嶺爲墳. 與土

木同狀. 此乃古人之禮. 汝等勿違. 苟神理

不昧庶達其誠. 大哀世尊亦當祐之以道.

門徒號慟若喪父母. 師以世情難割乃暇

七日展哀. 至期始順寂. 卽義熙十二年八月

六日也. 弟子不忍露屍. 與尋陽太守阮侃.

奉全軀擧菩於西嶺. 累石爲塔. 謝靈運立

碑以銘遺德. 張野作序自稱門人. 宗九復

立碑於寺門以表德業. 師將終耆德請以

1□酒治病. 師曰. 律無通文請飮米汁. 師

曰. 日過中矣. 又請飮蜜和水. 乃令披律尋

文. 卷未半而終. 所著經論諸序銘贊詩記凡

十卷. 號廬山集(刻梓在越府)自佛圖澄道安師遠

法師曇順僧叡. 五世爲國師云. 唐宣宗大中

二年. 追諡辯覺大師. 昇元三年追諡正覺

(南唐李先主年號. 卽晉高祖天福四年也)大宋太宗太平興國三年追

諡圓悟大師凝寂之塔

法師善導. 不知何處人. 唐太宗正觀中. 見

西河綽禪師九品道場講誦觀經. 大喜曰. 此

眞入佛之津要. 修餘行業迂僻難成. 唯此

觀門速超生死. 於是勤篤精苦盡夜禮誦. 續

至京師擊發四部. 每入室互□念佛. 非力

竭不休. 雖時寒□亦須流汗出. 則爲人

演說淨土法門. 三十餘年不暫睡臥. 般舟行

道方等禮佛. 護持戒品纖女不犯. 好食送

中              欄

[&FFFF]#粗惡自奉. 乳酪醍□皆不經口. 凡有□

施用寫彌陀經十萬卷. □淨土變相三百

壁. 壞寺廢塔所至修營. 然燈續明常年不

絶. 三衣甁□不使人持. 行不共衆恐談

世事. 長安道族傳授淨土法門者不可勝

數. 從其化者至有誦彌陀經十萬至五十

萬卷者. 念佛日課萬聲至十萬聲者. 或得

入念佛三昧. 往生淨土者莫能紀述. 或問

念佛生淨土耶. 師曰. 如汝所念遂汝所願.

乃自念一聲有一光明從其口出. 十至於

百光亦如之. 其勸偈曰. 漸漸鉤皮鶴髮. 看

看行步龍鍾. 假饒金玉滿堂. 豈[&FFFF]#衰殘老病.

任是千般快樂. 無常終是到來. 唯有徑路

2修行. 但念阿彌陀佛. 後忽謂人曰. 此身可

厭吾將西歸. 乃登柳樹向西願曰. 願佛接

我菩薩助我. 令我不失正念得生安養.

言已投身自絶. 高宗知其念佛口出光明

捨身精至. 賜號其寺曰光明

慈雲淨土略傳. 阿 彌陀佛化身. 至長安

聞□水聲曰. 可敎念佛三年滿. 長安城

皆念佛. 後有法照法師. 卽善導和上也

法師承遠. 始學於成都唐公. 至[&FFFF]#州3進學

於玉泉眞公. 眞公授師以迪山. □爲敎魁.

人從而化者萬計. 有弟子法照. 初居廬山.

由正定聚趣安樂國. 見蒙惡衣侍佛者.

佛曰. 迪山承遠也. 出而心之肖焉. 乃從而學

傳敎天下. 法照在代宗時爲國師乃言其

師有異德. 天子南響而禮焉. 度其道不可

徵. 乃名其居曰般舟道場. 用尊其位. 師

下              欄

始居山西南岩石下. 人遺之食則食. 不遺

則食土泥茹草木. 其取衣類是. 南極海

裔北自幽都. 來心厥道. 或値之崖谷. 羸形

垢面躬負薪4Ｃ以爲僕從. 而□之乃師也.

凡化人立中道而敎之. 權□得以疾至. 故

示專念. 書塗巷刻溪谷. 丕勒誘掖以援於

下. 不心而道備. 不言而物成. 人皆負布帛

斬木石. 委之岩戶不拒不營. 祠宇旣具.

至德宗朝申詔褒立. 是爲彌陀寺. 正元十

八年七月十九日終於寺. 壽九十一. 柳宗元

爲述碑刻於寺門

國師法照. 唐大歷二年止迪州雲峰寺. 慈忍

戒定爲時所宗. 嘗於僧堂食□中睹五色

雲. 中有梵刹. 當東北有山[&FFFF]#石門. 復有一

寺金書其題曰大聖竹林寺他日復於□

中見雲中數寺池臺樓觀萬菩薩衆雜處其

中. 師以所見訪問知識. 有嘉延曇暉二僧

曰. 聖神變化不可情測. 若論山川面勢乃

五臺耳. 四年師於郡之湖東寺. 開五會念

佛(當是五目爲一會耳)感祥雲彌覆雲中樓閣. 睹阿彌陀

佛及二菩薩身滿虛空. 有數梵僧執□行

道. 復見老人謂曰. 汝先發願. 於金色界

禮5覲大僧. 今何輒止. 師遂與同志遠詣五

臺. 見寺南有光及隨至佛光寺. 一如□中

所見. 東北五里果有大山. 山有[&FFFF]#. [&FFFF]#北石

見旁二靑衣. 一稱善財. 一稱難陀. 引師入

門. 北6行見金門樓觀. 金榜題曰大聖竹林

寺. 寺方二十里一百院. 皆有金地寶塔華臺

玉樹. 入講堂見文殊在西普賢在東踞師

經數: 二○三五

經名: 佛祖統紀卷第二十六

頁數: 二六四

上              欄

子座爲衆說法. 菩薩萬數共相圍□. 師於

二菩薩前作禮問曰. 末代凡夫未審修何

法門. 文殊告曰. 諸修行1門無如念佛. 阿彌

陀佛願力難思. 汝當繫念決取往生. 時二

大士同舒金臂以摩其頂. 與之記曰. 汝以

念佛力故畢竟證無上覺. 文殊復曰. 汝可

往詣諸菩薩院巡禮承敎. 師歷請敎授至

七寶園. 復回至大聖前作禮辭退. 向二靑

衣送至門外. 師復作禮擧頭俱失. 後與五

十僧往金剛窟. 卽無著見大聖處. 忽睹衆

寶宮殿文殊普賢及萬菩薩佛陀波利. 師方

作禮擧首卽失. 夜於華嚴院見寺東岩壑

有五枝燈. 師曰. 欲分百燈. 旣而如願. 復

曰. 願分千燈數亦如之. 光遍山谷. 又前詣

金剛窟. 夜半見佛陀波利引之入寺. 後復

於華嚴院念二大士記我往生. 乃一心念

佛. 忽見波利謂之曰. 汝華臺已生. 後三年

華開矣. 汝見竹林諸寺. 何不使群生共知

之. 師因命匠刻石爲圖. 於見處建竹林寺.

旣畢謂衆曰. 吾事畢矣. 數日別衆坐逝. 推

波利之言. 果三年也(當大歷七年也)師於幷州行五

會敎化人念佛. 代宗於長安宮中當聞東

北方有念佛聲. 遣使尋之至於太原. 果見

師勸化之盛. 遂迎入禁中. 敎宮人念佛. 亦

及五會(柳子厚集南岳碑云. 代宗時法照爲國師)

法師少康. 縉雲周氏. 母羅氏. 夢遊[&FFFF]#湖峰

有玉女以靑蓮華授之曰. 此華吉祥當生

貴子. 及生靑光滿室作芙[&FFFF]#香. 七歲未語.

相者奇之. 母□至靈山寺. 指殿佛謂之曰.

中              欄

汝敬佛不遽. 答曰. 我佛釋迦誰不爲敬. 父

母愈敬異. 遂舍令出家. 年十五誦通法華楞

嚴等五部. 尋往會稽嘉祥學究律部. 後詣

上元龍興. 聽華嚴瑜伽諸論. 唐貞元2年3初.

洛下白馬寺. 見殿中文籍放光. 探之乃善

導和上西方化導文. 師曰. 若於淨土有緣

當更放光. 言已光復閃□. 師曰. 劫石可磨

我願無易. 遂至長安光明寺善導和上影堂.

大陳□獻. □見遺像升空. 而謂之曰. 汝

依吾敎廣化有情. 他日功成必生安養. 師

聞佛音如有所證. 乃南適江陵. 路逢僧

曰. 汝欲化人當往新定(今嚴州是)言訖而隱. 師

旣入郡. 人無識者. 乃乞錢誘小兒曰. 阿彌

陀佛是汝導師. 念佛一聲與汝一錢. 兒務錢

者隨聲念之. 月餘孩孺念佛覓錢者衆. 師

乃曰. 能念佛十聲者與一錢. 如此一年. 無

少長貴賤. 見師者皆稱阿彌陀佛. 念佛之聲

盈滿道路. 十年乃於烏龍山建淨土道場.

築4臺三級集衆行道. 師每升座高聲唱佛.

衆見一佛從口而出. 連唱十聲則見十佛.

師曰. 汝見佛者決得往生. 時衆數千有不

見者. 鳴呼自責愈加精進. 二十一年十月三

日囑累道族. 當於淨土起□樂心. 於閻色

提起厭離心. 汝曹此時能見光明. 眞我弟

子. 遂放異光數道而逝. 郡人爲建塔於臺

岩. 漢乾祐三年. 天台韶國師勸人重修其

塔. 後人多指師爲後善導云

法師延壽. 字沖玄. 總角師法華經. 五行俱下

六旬而畢. 吳越錢氏時爲稅務專知. 用官錢

下              欄

買魚○放生. 事發當棄市. 吳越王使人視

之曰. 色變則斬不變則舍之. 已而色不變.

遂貸命. 因投四明翠岩禪師出家. 衣不繒

□食無重味. 復往參韶國師發明心要. 嘗

謂曰汝與元師有緣. 他日當大作佛事. 惜

吾不及見耳. 初往天台智者岩. 九旬習定有

5鳥巢於衣[&FFFF]#(古得切衣角也)後於國淸行法華懺.

夜見神人持戟而入. 師訶之曰. 何得擅入.

對曰. 久積淨業方到此中. 夜半□像見普

賢前蓮花在手. 遂上智者岩作二[&FFFF]#(音鳩□手取也)

一曰一生禪定. 二曰誦經萬善莊嚴淨土.

乃冥心精禱得誦經萬善[&FFFF]#. 乃至七度. 於

是一意專修淨業. 振□金華天柱峰. 誦經

三載. 禪觀中見觀音以甘露灌其口遂獲

辯才. 初演法於雪竇. 建隆元年(本朝大祖受禪之年)忠懿

王請住靈隱. 二年6遷永明(今淨慈)日課一百八

事. 未嘗暫廢. 學者參問. 指心爲宗. 以悟爲

則. 日暮往別峰行道念佛. 旁人聞螺貝天

樂之聲. 忠懿王歎曰. 自古心西方者未有

如此之專切也. 乃爲立西方香嚴殿以成

其志. 居永明十五年. 弟子一千七百人. 宗與

衆授菩薩戒. 7敎施鬼神食晝放生命. 皆悉

回向莊嚴淨土. 時人號爲慈氏下生. 開寶八

年二月二十六日. 晨起焚香. 告衆加趺而化.

賜號智覺禪師. 師道播海外. 高麗國王. 致

書獻物□弟子禮. 師以天台賢首慈恩三宗

互有同異. 乃館其徒之知法者. 博閱義海

更相質難. 師以心宗之迪以準平之. 又集大

乘經論六十部兩土聖賢三百家之言. 證成

經數: 二○三五

經名: 佛祖統紀卷第二十六

頁數: 二六五

上              欄

唯心之旨. 爲書百卷名曰宗鏡. 又述萬善

同歸集指歸淨土最得其要. 師旣亡起塔山

中. 有僧來自臨川曰. 我病中入冥. 得放

還見殿室有僧像. 閻羅王自來頂拜. 我問

此像何人. 主吏曰. 杭州壽禪師也. 聞已於

西方上品受生. 王敬其人故於此禮耳. 崇

寧中追謚宗照禪師(見本傳龍舒文臨安志)

法師省常字造微. 姓顔氏. 錢塘人. 七歲厭

俗. 十七具戒. 宋淳化中住南昭. 慶慕廬山

之風. 謀結蓮社. 以西湖天下之勝遊. 乃樂

嘉遯. 無量壽佛往生之仰止. 乃刻其像. 華嚴

淨行品成聖之宗要. 乃刺血而書之. 於是

易蓮社爲淨行之名. 士夫預會者皆稱淨

行社弟子. 而王文正公且爲之社首. 一時公

卿伯牧. 三十餘年預此社者. 至一百二十

三人. 其化成也若此. 比丘同志. 復千大衆.

有以見西湖之擬於廬山者無□德矣(孤山作白)

(蓮社主碑以紀盛績. 翰林承旨宋白撰蓮社銘. 漕使孫何爲之記)天禧四年正月十

二日端坐念佛. 有頃□聲唱云佛來也. 泊

然而化. 衆見地色皆金. 移時方沒. 壽六十

二. 弟子奉全身塔於鳥□禪師之墳側

蓮社十八賢  東林慧遠法師(安法師門人)西林慧

永法師(安法師門人)  慧持法師(遠師弟安法師門人)道生法

師(羅什門人)  曇順法師(羅什門人)  僧叡法師(以下五人□遠)

(師門人)  曇□法師  道昺法師  曇詵法師

道敬法師  覺明法師(梵僧佛馱耶舍)  覺賢法師(梵僧)

(佛馱跋陀)  劉程之(以下六人□遠師門人)  張野  周續之

張詮  宗九  雷次宗

中               欄

蓮社百二十三人(錄其可見者三十七人)  曇翼法師(以下五人)

(有傳)曇邕法師  僧濟法師  惠恭法師  法

安法師  法淨法師(以下五人見東林傳)  法領法師

慧寶法師  慧要法師  僧澈法師   慧然

法師(以上二人見廬山集)  曇威法師  道泓法師(以下二人)

(見持師傳)  曇蘭法師  法業法師(以下四人見跋陀羅傳)

慧義法師  惠嚴法師  慧觀法師  曇果

法師(見邕師傳)  元弼法師(見濟師傳)  僧光法師(以下三人)

(見恭師傳)  慧堪法師  慧蘭法師  Ｃ公則(有傳)

畢穎之(見劉傳)  孟懷玉(江州刺史此下十一人見廬山集)  王喬

之(臨賀太守)  殷隱(晉安太守)  毛脩之(黃門侍郎)  殷蔚(主簿)

王穆夜(參軍)  何孝之(參軍)  范悅之(孝廉)

張文逸(處士)  孟常侍(二人失名)  孟司馬  陸修

靜(簡寂先生有傳)

不入社諸賢  陶潛(彭澤令)  謝靈運(康樂公)  范□

(豫章太守)

十八賢傳  東林法師(見前蓮社七祖傳)

西林法師慧永. 河內潘氏. 年十二出家事沙

門竺曇現. 初習禪於□山. 與遠師同依安

法師. 期結宇羅色. 及遠師爲安公所留. 師

乃欲先度五嶺. 太元初至尋陽. 刺史陶範

素○道風. 乃留憩廬山. 舍宅爲西林以奉

師. 布衣蔬食精心克己. 容嘗含1○語不傷

物. 峰頂別立茅室. 時往禪思. 至其室者常

聞異香. 因號香谷. 一虎同居人至輒驅去.

遠師來之龍泉. 桓伊爲立東林. 三十年影不

出山. 師居西林亦如之. 嘗因法事至近

下              欄

邑. 還山薄暮. 烏橋營主醉騎馬當道遮師

不聽去. 師以杖指馬. 馬驚走. 榮主□地.

師捧慰之遂還. 營主病往寺悔罪. 師曰. 非

貧道意. 爲禱之尋愈. 鎭南將軍何無忌鎭尋

陽. 至虎溪請遠公及師. 遠公持名望. 從徒

百餘. 高言華論. 擧止可觀. 師衲衣半脛(形定切膝)

(骨)荷□捉□. 松下飄然而至. 無忌謂衆曰.

永公淸散之風乃多於遠師也. 師標誠植

願動在安養. 義熙十年在疾忽□衣心□

欲起. 衆驚問. 師曰. 佛來也. 言終而化. 異香

七日方歇. 菩於寺之西南. 春秋八十三. 唐玄

宗朝詔. 重建塔亭. 追謚覺寂大師實智之

塔

法師慧持. 遠公同母弟也. 幼讀書. 一日所

記常敵十日. 年十八與兄同事安公. 遍學

衆經遊刃三藏. 及安公在襄陽. 遣遠公與

師. 東下遂止廬山. 師形長八尺衲衣垂膝

徒屬三百師爲上首. 豫章太守范□請師講

法華經阿毘曇論. 四方雲聚. 瑯邪王珣與范

□書問遠持二公孰愈. □曰. 誠謂賢兄賢弟.

珣復書曰. 但令如弟誠未之有. 肉復賢邪. 羅

什在關中遙相欽敬. 每致書通好. 隆安三

年辭兄入蜀. 2遠公留之曰. 人生愛聚汝獨

樂離. 師曰. 滯情愛聚者本不應出家. 今旣

割欲心道. 正以西方爲期耳. 卽□然而別.

至成都□縣. 居龍淵寺大弘佛法. 升其堂

者號登龍門. 義熙八年順寂. 春秋七十六. 臨

終遺命務嚴律儀專心淨業. 以東間經籍

付道泓. 西間法典付曇蘭. 以泓行業淸敏.

經數: 二○三五

經名: 佛祖統紀卷第二十六

頁數: 二六六

上              欄

蘭神悟天發. □能係軌師□焉

法師道生. 魏氏. 鉅鹿人. 幼從竺法汰出家.

披對經誥一覽能誦. 年在志學便登講座.

吐納明辯雖宿望莫敢酬抗. 初依廬山常

以入道之要慧解爲本. 乃與僧叡慧嚴慧

觀等遊學長安. 從羅什受業. 關中僧徒咸

仰神悟. 嘗□然歎曰. 自經典東流. 譯人重

阻多滯權文鮮通圓義. 若亡筌得魚始可

以言道矣. 於是校閱眞俗精練空有硏思

因果. 乃立善不受報及頓悟成佛義. 又著二

諦論佛性常有論佛無淨土論應有緣論. □

籠□舊說妙有淵旨. 守文之徒嫌嫉競起.

師又以法顯三藏所□泥洹經本先至(六卷成文)經

云除一闡提皆有佛性. 師云. 夫稟質二

儀皆有涅槃正因. 闡提含生之類何得獨無

佛性. 蓋是經來未盡耳. 乃唱闡提之人皆

得成佛. 時大本未傳. 孤明先發. 舊學僧黨

以爲背經. 遂顯大衆□而遣之. 師正容誓

曰. 若我所說背經當見身□疾. 若與實相

不背. 願舍壽之日. 踞師子座遂拂衣而行.

及後大經至. 聖行品云. 一闡提人雖復斷

善猶有佛性. 於是諸師皆爲□服. 師被□

南還入虎丘山. 聚石爲徒講涅槃經. 至闡

提處則說有佛性. 且曰. 如我所說契佛心

否. 群石皆爲點頭. 旬日學衆雲集. 忽雷震

靑園佛殿. 有龍升天. 因改寺曰龍光. 師於

寺請□賓律師譯彌沙塞律傳於世. 旣而

辭衆復投廬山預蓮社. 久之還都止靑霞

寺. 宋文帝大會沙門親御地筵. 食至良久

中              欄

衆疑過中. 帝曰. 始可中耳. 生乃曰. 白日麗

天. 天言始中. 何得非中. 遂擧箸而食. 一

衆從之. 莫不歎其機辯. 時王弘范泰顔延

之. □○敬風猷. 相從問道. 元嘉十一年十

一月庚子於廬山升座說法. 將畢衆見[&FFFF]#

尾紛然墜地. 隱□而化. 宛若入定. 諸師1聞

益信前誓有證. 翌日菩於廬山之西阜. 初

關中僧肇始注維摩詰經. 世咸翫味. 師乃更

發深旨. 人服其妙. 所述維摩詰法華泥洹小

品諸經皆有義疏. 時以師能推闡提得佛

之義. 於是4顯其頓悟不受報等論

法師曇順. 黃龍人. 幼出承訓羅什. 講釋群

經妙盡色空無著之旨. 什歎曰. 此子奇器

也. 後來廬山同修淨業. 寧蠻校尉劉遵孝.

於江陵立寺要師經始. 盛弘念佛三昧之

道. 宋元嘉二年別衆坐逝. 異香滿室. 春秋

七十九

法師僧叡. 冀州人. 遊學諸方嘗行經蜀西

界. 爲人所掠使牧羊. 有商客異之. 疑是

沙門. 及問以經義無不綜達. 卽出金贖

之. 後遊歷天竺諸國. 還至關中從羅什

諮稟經義. 羅什□法華經. 以竺法護本云

天見人人見天. 什曰. 此言過質耳. 叡曰. 將

非人天交接兩得相見. 什喜遂用其文. 久之

來入廬山. 依遠公修淨業. 旣而適京師

止烏衣寺. 講說衆經聽者推服. 宋彭城王

義康要入第受戒. 師曰. 禮聞來學. 王乃入

寺祗奉戒法. 王以貂□奉師. 常用敷坐. 王

密令以錢三萬買之. 師曰. 此雖非所宜

下              欄

服. 然王之所施不可棄也. 王聞益加敬. 謝

靈運篤好佛理. 殊方俗音多所通解. 嘗以

經中字音心證於師. 因爲著十四音訓. 梵

漢昭然. 元嘉十六年無疾告衆曰. 吾將行

矣. 卽面西合掌而亡. 衆見臥內一金蓮華

□爾而隱. 春秋八十五

法師曇□. 河東人. 童孺依遠公出家. 年甫(始也)

十三. 便能講說. 內外典籍無不通貫. 德行

淸孤物情推服. 常有群鹿馴□座隅. 自入

廬山專志淨業. 義熙十四年端坐合掌□聲

念佛而化. 春秋七十二

法師道○. 穎川人. 陳氏. 幼出家爲遠公弟

子. 該通經律兼明莊老. 志節孤峻言與行

合. 念佛三昧究心無間. 義熙十四年豫章太

守王虔入山謁敬. 請爲山中主. 用紹遠公

之席. 衆以道源法嗣咸知宗仰. 元嘉十二

年集衆念佛就座而化. 春秋七十一

法師曇詵. 廣陵人. 幼從遠公出家. 勤修淨

業兼善講說. 注維摩經行於世. 常著窮通

論以明宿修. 述蓮社錄以記往生. 又能別

識鳥獸毛色俊鈍之性. 洞曉草木枝幹甘苦

之味. 妙盡其理. 人知其有密證云. 元嘉十

七年集衆謂曰. 自建寺以來至此五十年.

吾之西行最在其後. 卽加趺念佛百聲. 閉息

遂絶. 春秋八十

法師道敬. 瑯邪王氏. 祖凝之刺江州. 遂從

遠公出家. 年十七博通經論日記萬言. 每

歎戒律終身難全. 願淨六根但稟一戒. 以

爲得度之要. 遠公知其堅正許之. 篤志念

經數: 二○三五

經名: 佛祖統紀卷第二十六

頁數: 二六七

上              欄

佛蚤夜勿替. 遠公歸寂. 乃入若邪山. 宋永

初元年謂衆曰. 先師見命吾其行矣. 卽端坐

唱佛而化. 衆見光明滿室. 彌時方滅. 春秋

五十二

法師佛馱耶舍(晉言覺明)□賓國婆羅門種. 有沙

門至其家乞食. 父本外道怒毆之. 遂手足

攣□(音聯壁手拘足跛也)巫師謂曰. 坐犯賢聖. 卽請此

沙門悔過. 旬日乃□. 因令耶舍出家. 時年

十三隨師行曠野與虎遇. 耶舍曰. 虎已飽

必不傷人. 前行中道果見餘骸. 至十五誦

□日至萬言以分衛廢業爲憂(梵語分衛晉言乞食)一

羅漢來代乞食. 年十九誦經滿數百萬言. 性

度1○傲不爲諸人重. 至三十猶爲沙彌.

復從舅氏學五明論世間法術(內衆外道皆有五明. 內五明)

(者. 一聲明. 二醫方明. 三□術明. 四工巧明. 五因明. 外五明者. 前四□同. 後一是符

印明)至沙勒

國待遇隆厚. 旣而羅平至. 乃從學阿毘曇論

十誦律. 什隨母反龜玆. 師遂留止行化. 符

堅遣呂光伐龜玆執羅什. 師聞歎曰. 我與

羅什未盡懷抱. 今忽[&FFFF]#虜相見何期. 後十

年師東至龜玆盛弘法化. 羅什在姑Ｃ遣

信要之. 師恐國人止其行. 取淸水以藥

投之. □數十言. 與弟子 洗足卽夜便發. 比

旦行數百里. 追之不及. 問弟子何所覺耶.

答曰. 惟聞疾風流響. 兩目有淚. 師又□水

洗足乃止. 旣達姑Ｃ. 什已入長安. 聞姚主

逼以妾□(音孕送女從嫁)歎曰. 羅什如好綿□. 何可

使入棘林. 羅什勸姚主遣使迎師. 旣至

別立省寺於逍遙園. 四事供養一無所受.

時至分衛一食而已. 時羅什譯出十住經. 師

中              欄

更相徵決辭理方定. 師□赤善解毘婆沙論.

時人號赤□論主. 秦弘始中譯出四分律

(四十四卷)長阿含經(二十二卷)義熙八年來廬山入社. 後

辭還本國. 自□賓以虛空藏經一卷寄商

客至□州. 法師佛馱跋陀羅(晉言覺賢)姓釋迦. 迦

維羅衛國人. 甘露飯王苗末也. 幼亡父母. 出

家爲沙彌. 年十六博學群經深達禪律. 常

與僧伽達多共遊□賓. 達多閉戶禪坐. 忽

見師來云. 暫往兜率致敬彌勒. 言訖便隱.

後益見其神變. 敬心祈問方知得不還果.

時姚秦沙門智嚴至□賓. 睹法衆淸淨. 慨然

東顧曰. 吾諸同輩未遇眞匠. 將何發悟. 卽

諮詢於衆. 孰能遂我祈請流化東土. 僉應

之曰. 跋陀羅其人也. 嚴乃要師裏糧而行.

經歷諸國. 至交趾附舶循海. 達於靑州東

[&FFFF]#. 聞鳩摩羅什在長安. 卽往從之. 秦太子

泓請師於東宮. 集衆說法. 與羅什論色空

義. 師曰. 汝□說得果中色空不說得因中

色空. 什問何謂. 師曰. 一微空故衆微空. 衆微

空故一微空. 一微空中無衆微. 衆微空中無

一微. 往復數番. 羅什罔測. 秦主興供僧三

千. 盛修人事. 而師禪靜自守. 忽謂弟子曰.

吾見本國五舶俱發. 衆謂妄言. 因共□棄.

乃與弟子慧嚴慧觀四十餘人俱發至廬山

香谷. Ｃ舍說居(Ｃ菴昌切. 詩召伯所Ｃ. 注草舍)時會蓮社. 遠公

謂師被□. 過由門人. 懸記五舶於律無

犯. 卽遣弟子曇邕致書秦主. 爲其解□.

乃請師東林譯出禪數諸經. 自是江東始

耽禪悅. 師志在遊化. 西適江陵持□分衛.

下              欄

果見天竺五舶至此. 後還都立道場寺. 先

是支法領於于□. 得華嚴梵本三萬六千偈.

未經宣譯. 義熙十四年. 吳郡內史孟□. 右衛

將軍□叔度. 請師爲主譯. 與沙門法業慧

義惠嚴慧觀等爲筆授. 譯成六十卷. 有二

靑衣旦從池出灑掃硏墨. 師先後譯出觀佛

三昧經般泥洹經修行方便論及法顯所得

大僧祇律凡十五部. 宋元嘉六年念佛而化.

塔於廬山北嶺

劉程之. 字仲思. 彭城人漢楚元王之後. 妙善

老莊旁通百氏. 少孤事母以孝聞. 自負其

才不預時俗. 初解褐爲府參軍. 謝安劉裕

嘉其賢相推□. 皆力辭. 性好佛理. 乃之廬

山傾心自託. 遠公曰. 官祿巍巍欲何不爲.

答曰. 君臣相疑吾何爲之. 劉裕以其不屈.

乃旌其號曰遺民. 及雷次宗周續之宗九張

詮畢穎之等. 同來廬山. 遠公謂曰. 諸君之來

豈宜忌淨土之遊乎. 程之乃□石爲誓文

以志其事(文見廬山集)遂於西林[&FFFF]#北別立禪坊.

養志安貧. 精硏玄理. 兼持禁戒. 宗張等咸

難仰之. 嘗貽書關中與什肇. 揚□經義.

著念佛三昧詩. 以見專念坐禪之意. 始涉

半載. 卽於定中見佛光照地皆作金色. 居

十五年於正念佛中. 見阿彌陀佛玉豪光照

垂手慰接. 程之曰. 安得如來爲我摩頂覆

我以衣. 俄而佛爲摩頂引袈裟以披之. 他

日念佛. 又見入七寶池蓮靑白其水湛湛. 有

人項有圓光胸出卍子(卍音萬是佛具萬德之相)指池水

曰. 八功德水汝可飮之. 程之飮水甘美. 及

經數: 二○三五

經名: 佛祖統紀卷第二十六

頁數: 二六八

上              欄

寤猶覺異香發於毛孔. 乃自慰曰. 吾淨土

之緣至矣. 復請僧轉法華經近數百遍. 後

時廬阜諸僧畢集. 程之對像焚香再拜. 而祝

曰. 我以釋迦遺敎. 故知有阿彌陀佛. 此香

先當供養釋迦牟尼如來. 次供阿彌陀佛.

復次供妙法華經. 所以得生淨土由此經

功德. 願令一切有情俱生淨土. 卽與衆別.

臥床上面西合手氣絶. ○子雍積土爲墳

勿用棺槨. 時義熙六年也. 春秋五十九(廬山集載)

(感應事跡甚詳)

張野. 字[&FFFF]#民. 居尋陽柴桑. 與淵明有婚姻

契. 野學兼華梵. 尤善屬文. 性孝友田宅悉推

與弟. 一味之甘與九族共. 州擧秀才. 南中

郎府功曹州治中徵拜散騎常侍. 俱不就.

入廬山依遠公. 與劉雷同尙淨業. 及遠

公卒. 謝靈運爲銘. 野爲序首稱門人. 世服

其義. 義熙十四年與家人別. 入室端坐而

逝. 春秋六十九

周續之. 字道祖. 雁門人. 父後過江因居豫

章. 八歲喪母哀戚過於成人. 十二詣范□

受業. 通五經五緯. 時號十經童子. 養志閒

居窮硏老易. 公卿交□無所就. 入廬山事

遠公預蓮社. 以爲身不可遺. 餘累宜絶. 遂

終身不娶. 布衣蔬食. 劉又鎭姑熟命爲撫

軍. 復□太學博士. 俱不就. 以□康高士傳

得出處之正. 爲之注釋. 宋武帝北伐. 太子

居守. 迎館安樂寺入講禮. 月餘復還山. 江

州太守劉柳□於武帝□太尉□不就. 武帝

踐祚召至都間館東郭外. 乘輿行幸問禮

中              欄

經. 傲不可長. 與我九齡. 射於□圃三義.

辨析精異. 上甚說. 或1問身爲處土. 時踐王

廷何也. 答曰. 心馳魏Ｃ者. 以江湖爲桎

梏. 情致兩忘者. 市朝亦岩穴耳. 時號通隱

先生. 續之素患風痺不復堪講. 乃移病鍾

山. 景平元年卒. 春秋六十七

張詮. 字秀碩. 野之族子也. 尙情高逸酷耆墳

典. 雖耕鋤猶帶經不釋. 朝廷徵爲散騎常

侍不起. 庾悅以其貧起爲尋陽令. 笑曰. 古

人以容膝爲安. 若屈志就祿何足爲榮.

乃入廬山依遠公. 硏窮釋典深有悟入. 宋

景平元年無疾西向念佛. 安臥而卒. [&FFFF]#(音春)

秋六十五

宗九. 字少文. 南陽人. 其母聰辯富於學識.

敎授諸子皆有成. 九妙善琴書尤精玄理

殷仲堪桓玄□以主簿□. 皆不就. 劉裕領

[&FFFF]#州. 復□爲主簿. 答曰. 棲丘飮谷三十年

矣. 乃入廬山築室依遠公蓮社. 久之兄Ｃ

爲南平守. 逼與俱還江陵. 閒居絶俗. 劉裕

□太尉□不就. 二兄卒累甚衆. 頗營稼穡.

武帝○南郡長. 時致□賚. 迪陽王義季. 在

[&FFFF]#州親至其室. 九角巾布衣引見不拜. 王

曰. 處先生以重祿可乎. 對曰. 祿如秋草

時過卽腐. 宋受禪徵爲太子舍人. 元嘉初徵

爲通直郎. 太子建徵爲中庶子. □不應. 妻

羅氏亦有高志. 羅氏歿. 九哀之過甚. 旣而悲

情頓釋. 謂沙門慧堅曰. 死生之分未易可

達. 三復至敎方能遣哀. 雅好山水往必忘

歸. 西陟[&FFFF]#巫南登迪岳. 因結宇山中. 懷

下              欄

尙平之志. 以疾還江陵. 歎曰. 老病俱至. 名

山不可再登. 唯澄懷觀道臥以遊之凡所

遊履悉圖之於室. 謂人曰. 撫琴動操. 欲

令衆山皆響. 宋元嘉二十四年卒. 春秋六十

九

雷次宗. 字仲倫. 豫章南昌人. 博學明詩禮.

入廬山預蓮社. 立館東林之[&FFFF]#. 元嘉十五

年召至京師. 立學館□籠山置生從百員.

除給事中不拜. 久之還南昌. 公卿祖道以

送. 與子姪書曰. 吾童稚之年已懷遠略. 弱

冠託廬山事釋和上. 遊道餐風二十餘載.

淵匠旣傾. 復與汝曹歸耕先壟. 山居谷飮

忽復十年. 及今未老. 尙可□志成西歸之

津梁. 自今以往. 家務大小. 一勿見2關. 二十

五年召拜散騎常侍不就. 復徵詣京師. 築

室鍾山. 謂之招隱館. 每自華林園入延賢

堂. 爲太子諸王講禮經. 是年無疾而卒. 春

秋六十三. 子肅之頗傳素業. 官至豫章郡

丞

十八賢傳. 始不著作者名. 疑自昔出於

廬山耳. 熙寧間. 嘉禾賢良陳令擧(舜兪)粗

加刊正. 大觀初. 沙門懷悟以事跡疏略

復爲詳補. 今歷考廬山集高僧傳及晉宋

史. 依悟本再爲補治. 一事不遺. 自玆可

爲定本矣

百二十三人傳

曇翼. 餘杭人. 初入廬山依遠公. 後往關中

見羅什. 東還會稽入秦望山. 誦法華經. 十

二年. 感普賢大士化女子身披采服. □筠

經數: 二○三五

經名: 佛祖統紀卷第二十六

頁數: 二六九

上              欄

籠一白□大蒜兩根. 至師前曰. 妾入山采

薇(上采服. 五采也. 彩俗. 下采薇采取也. 作採俗)日已斜豺狼縱橫. 歸

無生理敢託一宿. 師□之力. 女復哀鳴不

已. 遂令居草床上. 夜半號呼腹疼. 告師按

摩. 師辭以持戒不應手觸. 女號呼愈甚. 師

乃以布裏□杖. 遙爲按之. 翌日女以采服

化祥雲. □變白象. 蒜化雙蓮. 凌空而上. 謂

師曰. 我普賢菩薩. 特來相試. 郡太守孟□聞

於朝. ○建法華寺(今天衣寺)初餘杭山沙門法志.

常誦法華有雉巢於庵. 側. 翔集座隅. 若聽

受狀. 如是七年. 一日忽憔悴. 志曰. 汝能聽

經必生人道. 明旦雉□卽爲□之. 夜夢童

子拜曰. 因聽經得脫羽類. 今生山前王氏.

後其家設齋. 志方踵門. 1兒曰. 我和上來也.

志撫之曰. 汝我雉*兒也. 解衣視掖下有

雉□三莖. 七歲令入山出家. 十六落髮. 以

掖有□. 因名以翼

曇邕楊氏. 關中人. 形長八尺雄武過人. 南

來廬山依師遠公. 內外典籍無不綜習. 立

[&FFFF]#屋於山西以自居止. 有弟子曇果. 澄思

禪門. 一夕夢山神心受戒法. 果曰. 家師在

此可往心之. 邕忽見一人著○衣(音夾衣無絮)

風神端雅. 從者三十人. 乞授戒. 師以果先

夢. 知是山神. 乃爲說法授五戒畢. 神以外

國二鋤爲□. 禮謝而去. 師後往[&FFFF]#州行化.

卒於竹林寺

僧濟. 入廬山問道精悟深要. 遠公歎曰. 紹

隆大法其在汝乎. 及在疾遠公以燭遺之

曰. 汝可憑此建心安養. 師執燭停想. 延僧

中              欄

諷淨土經. 至五更以燭授弟子元弼. 隨僧

行道. 頃之覺自秉一燭色空而行. 見阿彌

陀佛接至於掌遍事諸佛. 須臾而覺. 喜曰.

吾以一多觀念便蒙接引. 明日復於空中

見佛菩薩. 謂弼曰. 佛來也. 卽擧首西顧一

息而終. 時方二□. 體三日不變. 異香郁然

慧恭. 豫章□城人. 與僧光慧堪慧蘭同志爲

學. 光等學力不逮恭. 而於淨土繫想則過

之. 蘭謂恭曰. 君雖力學博聞. 豈不知. 經

云. 如聾奏音樂悅彼不自聞. 恭曰. 學不

可已. 孰能未死. 昧昧如癡哉. 後七年蘭等

先逝去. 時□有奇應. 又五年恭病且篤. 曰.

大道沿□何時可止. 死生去來吾何歸哉. 於

是叩頭雨泣. 誓心安養念不少間. 忽見無

量壽佛以金臺前迎. 恭乘其上. 見蘭等於

臺上光明中. 而告之曰. 長老受生已居上

品. 吾等不勝尉喜. 但恨武濁淹延相依之晩

耳. 恭於是日告衆欣然舊迅而滅. 時義熙

十一年也(廬山集有恭道人臨終感應事)

法安. 初依遠公爲弟子. 妙善講說兼習禪

業律身持戒爲行尤精. 義熙中新陽邑社

有暴虎. 居神廟樹下. 前後害民以百數. 安

遊其村. 居民皆早閉門. 乃之樹下禪坐. 須

臾處負人至. 見安驚喜跳伏. 安乃爲說法

授戒. 有頃而去. 明旦居民見安. 謂是神人

相率禮敬. 因改神廟立寺宇. 請安居之. 左

右田園□捨爲寺業. 嘗欲□像須銅靑慮

不可致. 忽夢一人□床前云. 此下有銅鍾.

寤卽堀之果得二鍾. 取靑成像. 而以銅助

下              欄

遠公鑄佛. 後不知所終

2Ｃ公則. 入廬山白蓮社. 旣逝. 有同社人

至洛陽白馬寺. 夜中爲公則修忌祭. 忽一

時林木殿宇皆作金色. 空中有聲曰. 我是

*Ｃ公則. 祈生極樂國. 今已得生矣. 言訖

無所見

陸修靜. 吳興人. 蚤爲道士置館廬山. 時遠

法師居東林. 其處流泉□寺下入於溪. 每

送客過此. 輒有虎號鳴. 因名虎溪. 後送客

未嘗過. 獨陶淵明與修靜至. 語道契合不

覺過溪. 因相與大笑. 世傳爲三笑圖. 宋泰

始三年羽化於京師. 賜謚○寂. 以故居爲

觀(雲□七籤本傳云. 元徽五年化)

不入社諸賢傳

陶潛. 字淵明(亦字元亮)晉大司馬侃之曾孫. 少懷

高尙. 著五柳先生傳以自肉. 時人以爲實

錄. 初爲建威參軍. 謂親朋曰. 聊欲絃歌爲

三徑之資. 執事者3聞之. 以爲彭澤令. 郡遣

督郵至. 縣吏白. 應束帶見之. 潛歎曰. 吾不

能爲五斗[&FFFF]#折腰拳拳事鄕里小人邪. 解

印去縣. 乃賦歸去來. 及宋受禪. 自以晉

世宰輔之後. 恥復屈身異代. 居尋陽柴桑.

與周續之劉遺民□不應□命. 世號尋陽

三隱. 嘗言. 夏月虛間高臥北□之下淸風□

至. 自謂羲皇上人. 性不解音. 畜素琴一張.

絃徽不具. 每朋酒之會. 則撫而和之曰. 但

識琴中趣. 何勞絃上聲. 嘗往來廬山. 使一

門生二兒□籃輿以行. 時遠法師與諸賢

結蓮社以書招淵明. 淵明曰. 若許飮則往.

經數: 二○三五

經名: 佛祖統紀卷第二十六

頁數: 二七○

上              欄

許之遂造焉. 忽Ｃ眉而去. 宋元嘉四年卒. 世

號靖節先生

謝靈運. 祖玄有功晉室. 靈運爲康樂公主

孫. □封康樂公. 文章爲江左第一(應爲江右指金陵也)

嘗著本□上山則去前齒. 下山則去後齒.

尋山陟嶺必造幽峻. 至廬山一見遠公. 肅

然心伏. 乃卽寺築臺□涅槃經. 鑿池植白

蓮. 時遠公諸賢同修淨土之業. 因號白蓮

社(或云爲東西二池)靈運嘗心入社. 遠公以其心

雜而止之

范□. 字武子. 篤學多所通覽. 時色虛相扇.

儒雅日替. □以其源始於王弼何晏二人之

罪深於桀射. 乃著論非之. 累遷中書侍郎.

朝廷疑議輒諮訪之. 出補豫章太守. 大設

庠序起學臺. 功用彌廣. 刺史王凝之上言

抵罪. [&FFFF]#官歸家. 遠公招之入社. 而□竟不

能往

廬山法師碑

法師諱慧遠. 本姓賈. 雁門樓煩人. 弱而好

學. 年十1二隨舅令狐氏遊學許洛. 故少

爲書生. 二十一欲度江就范宣子. 於時王

路尙□. 有志不遂. 於關右遇釋道安. 一面

定敬以爲眞吾師也. 遂抽簪落髮心直道

場. 沙門曇翼每資以燈燭之費. 安公曰. 道士

誠知人. 法師藉曠劫之神明. 表今生之靈

智. 道情深邃識[&FFFF]#淵微. 般若無生之津. 道行

息心之觀. 妙理與高悟俱徹. 冥宗與深心

等至. 安公歎曰. 使道流東國者其在遠乎.

太元初. 襄陽旣沒. 振□南遊. 考室廬阜結

中              欄

宇傾岩. 同契不命而景響. 聞道誓期於霜雪.

自以年至耳順足不越山. 桓氏以震主之

威力爲屈致. 法師確然貞固辭以老疾. 俄

而暇使沙門盡敬王者. 法師懼大法之將

淪. 抗言萬乘. 玄知不可强. 俯而順焉. 旣道

漸中土. 名流遐域. 外國諸僧咸東向禮. 非

夫道深德廣. 焉能使顯默同歸異域致敬. 且

新經未表晉邦律藏歷年莫正. 禪法甘露國

所未聞. 實相宗本人有異說. 法師深存廣

圖大援群生. 乃命弟子迎請禪師. 究尋經

本. 踰歷蔥嶺跨2越沙漠. 彌曠年稔□皆

歸還. 旣得傳譯. 備盡法敎. 是故心禪諸經

出自廬山幾乎百卷又以心本無二卽色三

家之談不窮妙實. 乃著法性論. 理深辭婉

獨拔懷抱. 羅什見論而歎曰. 漢人未見新

經. 便闇與理會若夫溫心善誘. 發必遠. 言

栖寄林嶺遊興能. 徹雖復風雲屢由. 而無

照昧之情. 俯仰塵化之域. 遊神無生之門.

所謂言斯可發行斯可樂矣. 自枕石漱流

始終一槪. 恬智交養三十餘載. 春秋八十三.

命盡絶嶺. 遺言露骸松林. 同之草木. 達生

神期旣於此矣. 古人云. 道存人亡法師之謂.

凡我門徒. 感風徽之緬○. 傷語晤之永滅.

敢以淺見揚德金石. 其辭曰. 九流乖眞三

乘歸佛. 道往絶跡慈還接物. 孰是發蒙昭

我慧日. 攝亂以定閑邪以律. 妙法常存悠

悠莫往. 若人乘生皎皎遠賞. 鑒我鑒物知

狹知廣. 息心空谷訓徒幽壤. 秦皇雄惑蔽

理通情. 王孫偏解滯死達生. 夫子之悟屢

下              欄

劫獨明. 仰高契峻府深懷淸. 惟淸惟峻若

隔近絶. 惟高惟深志崇智潔. 昔在香積今

也明哲. 嗣之有人實隆廢缺. □度練數甘

露流津. 律藏拂故法性增新. 凡厥希道日

知好仁. 景薄Ｃ盡宗傾理食. 寒暑遞易悲欣

○壤. 秋[&FFFF]#四轉春鴻五響. 孤松獨秀德音長

往. 節有推遷情無遺想. 元熙二年春二月

朔. 康樂公謝靈運撰

廬山法師影堂碑

天之高哉. 日星垂其曜. 地之厚哉. 山岳鎭

其維. 稟兩間之氣. 分五行之秀. 而得預稱

於三才者. 其爲人道之最靈者乎. 至若邁

德宏域融神慧境. □迦維之絶照. ○甘露

之玄津. □名岳而永崇. 晞扶桑而不息. 則

慧遠法師其人也. 法師雁門樓煩人. 賈氏. 釋

道安之門人. 英姿雅韻淸行素節. 詳諸舊碑

及張氏傳. 固以杳映前秀. 鋪□令聞者矣.

陸心土骸. 而神機天發. 金口木舌. 而法音

雷震無取無舍. 而律儀3□澈. 不生不滅.

而禪性暉如. 抱德陽和. 而浩類洗心. 潛靈淵

照. 而遠方翹首. 修不共法. 而□軫大悲. 熏

般若智. 而富諸梵行. 故能誘納衆善冷汰

群疑. 萬流仰海而同歸. 一雨施物而咸潤.

誠所謂阿摩勒果實從中生. 分陀利華性非

外染之爲義也. 自晉氏太元九年法師始

飛□南嶺宅勝東林. 世更七代年垂四百.

流風遺澤逮於今. 而人知懷仰. 故虎溪爲

釋氏龍門. 廬阜卽搢紳闕里也. 皇唐貞元十

有一年. 江州刺史憑翊嚴公士良. 秉明德以